CELEX: 32007R1210
Language: bg
Date: 2007-10-17 00:00:00
Title: Регламент (ЕО) № 1210/2007 на Комисията от 17 октомври 2007 година за откриване на търг за предоставяне на лицензии за износ по системата А3 в сектора на плодовете и зеленчуците (домати, портокали, лимони, десертно грозде и ябълки)

18.10.2007   
            
            
               BG
            
            
               Официален вестник на Европейския съюз
            
            
               L 274/3
            
         
      РЕГЛАМЕНТ (ЕО) № 1210/2007 НА КОМИСИЯТА
   
   от 17 октомври 2007 година
   за откриване на търг за предоставяне на лицензии за износ по системата А3 в сектора на плодовете и зеленчуците (домати, портокали, лимони, десертно грозде и ябълки)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 35, параграф 3, трета алинея от него,
   като има предвид, че:
   
               (1)
            
            
               С Регламент (ЕО) № 1961/2001 на Комисията (2) бяха определени подробните правила за прилагане на възстановяванията при износ в сектора на плодовете и зеленчуците.
            
         
               (2)
            
            
               По силата на член 35, параграф 1 от Регламент (ЕО) № 2200/96 в степента, необходима, за да се даде възможност за износ на икономически значими количества, изнасяните от Общността продукти могат да бъдат обект на възстановявания при износ, като се имат предвид ограниченията, произтичащи от споразуменията, сключени в съответствие с член 300 от Договора.
            
         
               (3)
            
            
               В съответствие с член 35, параграф 2 от Регламент (ЕО) № 2200/96 следва да се следи да не бъде затрудняван търговският обмен, вече осъществяван при режима на възстановяванията. Поради тази причина и поради сезонния характер на износа на плодове и зеленчуци следва да се определят количествата, предвидени за всеки продукт, въз основа на номенклатурата на селскостопанските продукти за възстановявания при износ, установена с Регламент (ЕИО) № 3846/87 на Комисията (3). Тези количества следва да бъдат разпределени, като се има предвид, че съответните продукти са с повече или по-малко малотраен характер.
            
         
               (4)
            
            
               По силата на член 35, параграф 4 от Регламент (ЕО) № 2200/96 възстановяванията трябва да се определят, като се вземат предвид ситуацията и перспективите за изменение на цените на плодовете и зеленчуците на пазара на Общността и на наличните количества, от една страна, и на цените на международния пазар, от друга страна. Също така следва да се имат предвид разходите за пускане на пазара и за транспорт, както и икономическият аспект на предвидения износ.
            
         
               (5)
            
            
               В съответствие с член 35, параграф 5 от Регламент (ЕО) № 2200/96 цените на пазара на Общността се определят, като се вземат предвид цените, които са най-благоприятни за износ.
            
         
               (6)
            
            
               Ситуацията при международната търговия или специфичните изисквания на някои пазари могат да наложат диференциация на възстановяването за определен продукт според местоназначението на този продукт.
            
         
               (7)
            
            
               Доматите, портокалите, лимоните, десертното грозде и ябълките от категории „Екстра“, I и II по стандартите за качество на Общността могат в момента да бъдат обект на износ с икономически значим размер.
            
         
               (8)
            
            
               За да се позволи възможно най-ефикасно използване на наличните ресурси и предвид структурата на износа на Общността, е уместно да се пристъпи към откриване на търг и да се определят примерните размери на възстановяванията и предвидените количества за съответния период.
            
         
               (9)
            
            
               Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Открива се търг за предоставяне на лицензии за износ по системата А3. Продуктите, срокът за подаване на оферти, примерните ставки на възстановяванията и предвидените количества са определени в приложението към настоящия регламент.
   2.   Лицензиите за хранителна помощ, посочени в член 16 от Регламент (ЕО) № 1291/2000 на Комисията (4), не се приспадат от количествата, посочени в приложението към настоящия регламент.
   3.   Срокът на валидност на лицензиите от категория А3 е ограничен до 31 декември 2007 г.
   Член 2
   Настоящият регламент влиза в сила на 25 октомври 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 октомври 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 297, 21.11.1996 г., стр. 1. Регламент, последно изменен с Регламент (ЕО) № 47/2003 на Комисията (ОВ L 7, 11.1.2003 г., стр. 64).
   
      (2)  ОВ L 268, 9.10.2001 г., стр. 8. Регламент, последно изменен с Регламент (ЕО) № 548/2007 (ОВ L 130, 22.5.2007 г., стр. 3).
   
      (3)  ОВ L 366, 24.12.1987 г., стр. 1. Регламент, последно изменен с Регламент (ЕО) № 532/2007 (ОВ L 125, 15.5.2007 г., стр. 7).
   
      (4)  ОВ L 152, 24.6.2000 г., стр. 1.
   
      ПРИЛОЖЕНИЕ
      ЗА ОТКРИВАНЕ НА ТЪРГ ЗА ПРЕДОСТАВЯНЕ НА ЛИЦЕНЗИИ ЗА ИЗНОС ПО СИСТЕМА А3 В СЕКТОРА НА ПЛОДОВЕТЕ И ЗЕЛЕНЧУЦИТЕ (ДОМАТИ, ПОРТОКАЛИ, ЛИМОНИ, ДЕСЕРТНО ГРОЗДЕ И ЯБЪЛКИ)
      
                  Период за подаване на оферти: от 25 до 26 октомври 2007 г.
               
            
                  Код на продукта (1)
                  
               
               
                  Местоназначение (2)
                  
               
               
                  Примерна ставка на възстановяване
                  (EUR/тон нетно тегло)
               
               
                  Предвидени количества
                  (в тонове)
               
            
                  0702 00 00 9100
               
               
                  A00
               
               
                  30
               
               
                  5 000
               
            
                  0805 10 20 9100
               
               
                  A00
               
               
                  36
               
               
                  56 667
               
            
                  0805 50 10 9100
               
               
                  A00
               
               
                  60
               
               
                  16 667
               
            
                  0806 10 10 9100
               
               
                  A00
               
               
                  23
               
               
                  1 667
               
            
                  0808 10 80 9100
               
               
                  F04, F09
               
               
                  32
               
               
                  50 000
               
            
         (1)  Кодовете на продуктите са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).
      
         (2)  Кодовете на местоназначенията от серия А са определени в приложение II към Регламент (ЕИО) № 3846/87. Останалите местоназначения са определени, както следва:
      
                  F04
               
               
                  :
               
               
                  Хонконг, Сингапур, Малайзия, Шри Ланка, Индонезия, Тайланд, Тайван, Папуа-Нова Гвинея, Лаос, Камбоджа, Виетнам, Япония, Уругвай, Парагвай, Аржентина, Мексико, Коста Рика.
               
            
                  F09
               
               
                  :
               
               
                  Следните местоназначения: Норвегия, Исландия, Гренландия, Фарьорски острови, Албания, Босна и Херцеговина, Хърватия, Бившата югославска република Македония, Сърбия, Черна гора, Армения, Азербайджан, Беларус, Грузия, Казахстан, Киргизстан, Молдова, Русия, Таджикистан, Туркменистан, Узбекистан, Украйна, Саудитска Арабия, Бахрейн, Катар, Оман, Обединени арабски емирства (Абу Даби, Дубай, Шария, Айман, Ум ал Кайуайн, Рас ал Кайма и Фуяира), Кувейт, Йемен, Сирия, Иран, Йордания, Боливия, Бразилия, Венецуела, Перу, Панама, Еквадор и Колумбия, държави и територии в Африка с изключение на Южна Африка, местоназначенията, посочени в член 36 от Регламент (ЕО) № 800/1999 на Комисията (ОВ L 102, 17.4.1999 г., стр. 11).